Борис Младенов-Young
Да се не връща онзи черен ден…

chitanka.info

Да се не връща онзи черен ден!

Жестока вест сърцето ми попари

и тежка мъка легна върху мен —

премаза моя дух и плещи стари.

Най-свидното, най-скъпо същество

угасваше от болест покосено;

безпомощен до нея, свел чело,

молитви шепнех кротко и смирено.

Аз, атеистът, молех през сълзи

Всевишният от смърт да пощади

единствената моя щерка мила…

……………………….

„Под ножа“ тя по чудо оживя!!!

Не знам, какво бе, Бог или Съдба,

но явно й помогна Висша Сила!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.